10. ΒΑΣΙΛΙΚΟΝ ΔΙΑΤΑΓΜΑ της 2/8 Αυγ. 1958 (ΦΕΚ Α' 116) Περί της αρμοδιότητος δια την χορήγησιν των αδειών ιδρύσεως (εγκαταστάσεως), επεκτάσεως, διαρρυθμίσεως, ανακαινίσεως και λειτουργίας των βιομηχανικών εργ/σίων, βιοτεχνικών εργαστηρίων, αποθηκών και πάσης φύσεως μηχ/κών εγκ/σεων, της εποπτείας και του τεχνικού ελέγχου των μελετών των μηχ/κών εγκ/σεων του Δημοσίου και Νομ. Προσώπων Δημοσίου Δικαίου. Έχοντες υπ' όψιν τον Νόμ. ΔΚΣΤ' του 1912 "περί των όρων ιδρύσεως βιομηχανικών εργοστασίων", το άρθρ. 3 του υπ' αριθ. 3214/1955 "περί τροποποιήσεως και συμπληρώσεως του Νόμ. ΔΚΣΤ' του 1912 περί των όρων ιδρύσεως βιομηχανικών εργοστασίων ως και άλλων τινών διατάξεων αρμοδιότητος του Υπουργείου Βιομηχανίας", τας υπ' αριθ. 42 από 4.4.58 και 87 από 12.6.58 Πράξεις, του παρά τω Υπουργείω Βιομηχανίας Μηχανολογικού Συμβουλίου ως και την υπ' αριθ. 230 από 7.5.58 γνωμοδότησιν του Συμβουλίου Επικρατείας προτάσει του Ημετέρου επί της Βιομηχανίας Υπουργού, απεφασίσαμεν και διατάσσομεν: Άρθρ. 1.-1)Αι κατ' εφαρμογήν των διατάξεων, του Νόμ. ΔΚΣΤ' του 1912 "περί των όρων ιδρύσεως βιομηχανικών εργοστασίων", ως ούτος ετροποποιήθη και συνεπληρώθη μεταγενεστέρως, εκδιδόμεναι άδειαι ιδρύσεως (εγκαταστάσεως), επεκτάσεως, διαρρυθμίσεως και ανακαινίσεως των βιομηχανικών εργοστασίων, βιοτεχνικών εργαστηρίων, αποθηκών και πάσης φύσεως μηχανολογικών εγκαταστάσεων ως και αι άδειαι λειτουργίας τούτων, εις ην περίπτωσιν δεν έχει προηγηθή η άδεια ιδρύσεως (εγκαταστάσεως), επεκτάσεως, διαρρυθμίσεως ή ανακαινίσεως αυτών χορηγούνται. Α'.Υπό του Υπουργείου Βιομηχανίας (Γεν. Διευθύνσεως Μηχανολογίας, Διευθύνσεως Μηχανολογικών Εγκαταστάσεων) κατόπιν συμφώνου γνωματεύσεως του παρ' αυτώ Μηχανολογικού Συμβουλίου, υπογραφόμεναι. α)Υπό του Γεν. Γραμματέως του Υπουργείου Βιομηχανίας εφ' όσον ταύτα κέκτηνται κινητήριον δύναμιν 3.000 ΗΡ και άνω ή εναποθηκεύουσι υγράς ή αερίους καυσίμους ύλας 30.000 κ.μ. και άνω. β)Υπό του Γεν. Διευθυντού Μηχανολογίας του Υπουργείου Βιομηχανίας, εφ' όσον ταύτα κέκτηνται κινητήριον δύναμιν 300 μέχρι 3.000 ΗΡ ή ατμολέβητα πρώτης κατηγορίας ή εναποθηκεύουν υγράς ή αερίους καυσίμους ύλας 1.000 μέχρι 30.000 κ.μ. ή επεξεργάζονται ανά 8ωρον είτε εναποθηκεύουν εκρηκτικάς ύλας 1.000 χ/μων και άνω. γ)Υπό του Διευθυντού Μηχανολογικών Εγκαταστάσεων του Υπουργείου Βιομηχανίας εφ' όσον ταύτα κέκτηνται κινητήριον δύναμιν 100 έως 300 ΗΡ ή εναποθηκεύουν υγράς ή αερίους καυσίμους ύλας 100 μέχρι 1.000 κ.μ. ή επεξεργάζονται ανά 8ωρον είτε εναποθηκεύουν εκρηκτικάς ύλας 500 μέχρι 1000 χ/μων. Ο Υπουργός της Βιομηχανίας δικαιούται εις οιανδήποτε περίπτωσιν να αποφασίζη αντί του Γεν. Γραμματέως, Γεν. Διευθυντού Μηχανολογίας ή Διευθυντού Μηχανολογικών Εγκαταστάσεων επί της χορηγήσεως ή μη των ως άνω αδειών της γνωμοδοτήσεως του Μηχανολογικού Συμβουλίου ούσης δι' αυτόν συμβουλευτικής. Ομοίως ο Διευθυντής Μηχανολογικών Εγκαταστάσεων, ο Γεν. Διευθυντής Μηχανολογίας και ο Γεν. Γραμματεύς δύνανται να υποβάλλωσι προς υπογραφήν εις τους αμέσως προϊσταμένους των αποφάσεις επί της χορηγήσεως ή μη των αδειών της αρμοδιότητός των. Β'.Υπό των περιφερειακών Υπηρεσιών Ελέγχου Μηχανολογικών Εγκαταστάσεων Ηλεκτρομηχανολογικών Υπηρεσιών ή Γραφείων, δια τα βιομηχανικά εργοστάσια, βιοτεχνικά εργαστήρια, αποθήκας και πάσης φύσεως μηχανολογικάς εγκαταστάσεις της περιφερείας των, α)κατόπιν συμφώνου γνωματεύσεως της οικείας παρ' αυταίς Μηχανολογικής Επιτροπής, εφ' όσον ταύτα κέκτηνται κινητήριον δύναμιν από 15 μέχρις 100 ΗΡ, ή εναποθηκεύουσι υγράς ή αερίους καυσίμους ύλας μέχρι 100 κ.μ. ή επεξεργάζονται ανά 8ωρον ή εναποθηκεύουν εκρηκτικάς ύλας μέχρι 500 χ/μων, β)άνευ γνωματεύσεως της Μηχανολογικής Επιτροπής εφ' όσον τα βιομηχανικά εργοστάσια, βιοτεχνικά εργαστήρια, αποθήκαι και πάσης φύσεως Μηχανολογικαί Εγκαταστάσεις κέκτηνται κινητήριον δύναμιν μικροτέραν των 15 ΗΡ. 2)Η άδεια λειτουργίας των ανωτέρω βιομηχανικών εργοστασίων, βιοτεχνικών εργαστηρίων, αποθηκών και πάσης φύσεως Μηχανολογικών Εγκαταστάσεων δι' α έχει προηγηθή η χορήγησις της αδείας ιδρύσεως (εγκαταστάσεως) επεκτάσεως, διαρρυθμίσεως ή ανακαινίσεως τούτων, χορηγείται αντιστοίχως υπό των αυτών εν τη προηγουμένη παρ. 1 αναφερομένων Υπηρεσιών κατόπιν διαπιστώσεως της εκτελέσεως της εγκαταστάσεως συμφώνως τη χορηγηθείση αδεία μη απαιτουμένης γνωματεύσεως (Αντί των σελ. 46,03(β) και 46,05) Σελ. 46,03(γ) 271 - 111 Έλεγχος Βιομηχανικών Εγκαταστάσεων 13.Β.β.9-10 του Μηχανολογικού Συμβουλίου ή της Μηχανολογικής Επιτροπής. Η αρμοδιότης δια την χορήγησιν αδειών ιδρύσεως - εγκαταστάσεως, επεκτάσεως κλπ. μηχανολογικών εγκαταστάσεων ετροποποιήθη δια των άρθρ. 13 και 14 του Β.Δ. 3/1961 (ανωτ. σελ. 19). Βλ. και Νόμ. 4479/1965 και 4481/1965 (κατωτ. σελ. 46,09). 3)Κατά των αποφάσεων των εν τη περίπτ. Β της παρ. 1 του παρόντος άρθρου αναφερομένων περιφερειακών Υπηρεσιών επιτρέπεται η υποβολή ενστάσεων υπό παντός έχοντος έννομον συμφέρον εντός τριμήνου από της εκδόσεως της αποφάσεως υποβαλλομένων προς τας Υπηρεσίας ταύτας ή το Υπουργείον Βιομηχανίας. Επί των ενστάσεων τούτων αποφαίνεται α)η οικεία Μηχανολογική Επιτροπή, εισηγουμένου του προϊσταμένου της Υπηρεσίας εφ' όσον η απόφασις εξεδόθη άνευ γνωματεύσεως ταύτης και β)το Μηχανολογικόν Συμβούλιον, εισηγουμένης της Διευθύνσεως Μηχανολογικών Εγκαταστάσεων εφ' όσον η απόφασις εξεδόθη κατόπιν γνωματεύσεως της Μηχανολογικής Επιτροπής. Αι αποφάσεις της Μηχανολογικής Επιτροπής και του Μηχανολογικού Συμβουλίου καθίστανται υποχρεωτικαί δια τον προϊστάμενον της οικείας Περιφερειακής Υπηρεσίας όστις εκδίδει την σχετικήν απόφασιν. 4)Ο Υπουργός της Βιομηχανίας κατόπιν γνώμης του Μηχανολογικού Συμβουλίου ή ο Γενικός Γραμματεύς, ο Γεν. Διευθυντής Μηχανολογίας και ο Διευθυντής Μηχανολογικών Εγκαταστάσεων κατόπιν συμφώνου γνώμης του αυτού Συμβουλίου δύνανται και αυτεπαγγέλτως να ακυρώνωσιν ή τροποποιώσι τας ως άνω αποφάσεις των Περιφερειακών Υπηρεσιών και Γραφείων εντός τριμήνου από της εκδόσεώς των, δια παράνομον ή κακήν εφαρμογήν των κειμένων διατάξεων. 5)Εις την εν τη προηγουμένη παρ. 1 του παρόντος άρθρου αναφερομένην κινητήριον δύναμιν των βιομηχανικών εργοστασίων, βιοτεχνικών εργαστηρίων, αποθηκών και πάσης φύσεως μηχανολογικών εγκαταστάσεων δεν συμπεριλαμβάνεται η τυχόν υφισταμένη παρ' αυτής εφεδρική τοιαύτη. Άρθρ.2.-1)Η τεχνική εποπτεία και ο έλεγχος των εν τω προηγουμένω άρθρω βιομηχανικών εργοστασίων, βιοτεχνικών εργαστηρίων, αποθηκών και πάσης φύσεως μηχανολογικών εγκαταστάσεων  Σελ. 46,04(γ) 271-112 ασκείται υπό της Διευθύνσεως Μηχανολογικών Εγκαταστάσεων του Υπουργείου Βιομηχανίας προκειμένου δε περί τοιούτων ευρισκομένων εν ταις περιφερείαις των εν τω αυτώ άρθρω αναφερομένων περιφερειακών Υπηρεσιών ή Γραφείων η εποπτεία και ο έλεγχος τούτων ασκείται και παρ' αυτών. 2)Κατ' εξαίρεσιν ο τεχνικός έλεγχος Μηχανολογικών Εγκαταστάσεων (κεντρικών θερμάνσεων, υδραυλικών, κλιματιστικών εγκαταστάσεων κλπ.) του Δημοσίου και Νομικών Προσώπων Δημοσίου Δικαίου και των Μελετών τούτων, ασκούνται υπό της Διευθύνσεως Μηχανολογικών Μελετών του Υπουργείου Βιομηχανίας (Τμήμα Οικονομοτεχνικών Μελετών) εφ' όσον δε πρόκειται περί τοιούτων εγκαταστάσεων αξίας ανωτέρας των 100.000 δραχμών, ο έλεγχος τούτος ασκείται παρ' αυτής μετά σύμφωνον γνωμοδότησιν του Μηχανολογικού Συμβουλίου. Άρθρ.3.-1)Διατηρείται εν ισχύϊ το από 28.12.55 Β.Δ/μα "περί απαλλαγής των κατόχων μικρών βιοτεχνικών εργαστηρίων ή αποθηκών εκ της υποχρεώσεως εφοδιασμού δι' αδείας ιδρύσεως (εγκαταστάσεως) η λειτουργίας" ως τούτο ετροποποιήθη δια του από 22.10.56 Β.Δ/τος. 2)Από της ενάρξεως της ισχύος του παρόντος καταργείται πάσα ετέρα διάταξις αφορώσα "την αρμοδιότητα δια την χορήγησιν των αδειών ιδρύσεως (εγκαταστάσεως) επεκτάσεως, διαρρυθμίσεως, ανακαινίσεως και λειτουργίας των βιομηχανικών εργοστασίων, βιοτεχνικών εργαστηρίων, αποθηκών και πάσης φύσεως μηχανολογικών εγκαταστάσεων κλπ." ισχυουσών εφεξής εν προκειμένω αποκλειστικώς και μόνον των διατάξεων του παρόντος. 3)Η ισχύς του παρόντος Β.Δ/τος άρχεται μετά ένα μήνα από της δημοσιεύσεως εις την Εφημερίδα της Κυβερνήσεως. Εις τον αυτόν επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. 13.Β.β.10 Έλεγχος Βιομηχανικών Εγκαταστάσεων 